CELEX: 62008CN0129
Language: el
Date: 2008-03-31 00:00:00
Title: Υπόθεση C-129/08: Αίτηση για την έκδοση προδικαστικής αποφάσεως, την οποία υπέβαλε το Rechtbank van eerste aanleg te Brugge (Βέλγιο) στις 31 Μαρτίου 2008 — C. Cloet και J. Cloet κατά Westvlaamse Intercommunale voor Economische Expansie, Huisvestingsbeleid en Technische Bijstand CVBA (WVI)

7.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/17
            
         Αίτηση για την έκδοση προδικαστικής αποφάσεως, την οποία υπέβαλε το Rechtbank van eerste aanleg te Brugge (Βέλγιο) στις 31 Μαρτίου 2008 — C. Cloet και J. Cloet κατά Westvlaamse Intercommunale voor Economische Expansie, Huisvestingsbeleid en Technische Bijstand CVBA (WVI)
   (Υπόθεση C-129/08)
   (2008/C 142/27)
   Γλώσσα διαδικασίας: η ολλανδική
   Αιτούν δικαστήριο
   Rechtbank van eerste aanleg te Brugge (Βέλγιο).
   Διάδικοι στην υπόθεση της κύριας δίκης
   
      Αιτούντες: C. Cloet και J. Cloet.
   
      Καθής: Westvlaamse Intercommunale voor Economische Expansie, Huisvetingsbeleid en Technische Bijstand CVBA (WVI).
   Προδικαστικά ερωτήματα
   
               1)
            
            
               Πρέπει να θεωρηθεί ότι συμβιβάζεται με την κοινή αγορά το χρηματοοικονομικό πλεονέκτημα που παρέσχε στην NV. Metafox η Περιφέρεια της Φλάνδρας/η Φλαμανδική Κοινότητα μέσω της αποκεντρωμένης δημόσιας αρχής, συγκεκριμένα δε της W.V.I., υπό τη μορφή προνομιακής τιμής για την αγορά τεμαχίου γης για βιομηχανική χρήση, εκτάσεως 1,8274 εκταρίων, το οποίο η W.V.I. πώλησε έναντι του εικονικώς αναγραφόμενου στη σύμβαση πωλήσεως ποσού των 294 394,14 ευρώ, ενώ η πραγματικώς καταβληθείσα προνομιακή τιμή ανερχόταν σε 91 720,60 ευρώ, λαμβανομένου υπόψη του ότι η τιμή κόστους για την αγορά ενός τέτοιου τεμαχίου γης για βιομηχανική χρήση, υπό κανονικές συνθήκες και βάσει των μέσων τιμών των τεμαχίων γης για βιομηχανική χρήση στην ίδια περιοχή, ανέρχεται σε 1 007 926,40 ευρώ;
            
         
               2)
            
            
               Μήπως η Περιφέρεια της Φλάνδρας/η Φλαμανδική Κοινότητα μέσω της W.V.I., λαμβάνοντας ένα τέτοιο μέτρο απαλλοτριώσεως και μεταγενέστερης πωλήσεως στην NV. Metafox (συγκεκριμένα δε, έναντι της καταβλητέας από την NV. Metafox προνομιακής τιμής των 91 720,60 ευρώ), ευνοεί εμμέσως την ωφελούμενη επιχείρηση NV. Metafox, παρέχοντάς της ευθέως οικονομικό πλεονέκτημα (που συνίσταται στη διαφορά μεταξύ της καταβληθείσας τιμής και της εικονικώς δηλωθείσας στη σύμβαση τιμής πωλήσεως), δεδομένου ότι η ωφελούμενη επιχείρηση NV. Metafox δεν θα μπορούσε να αγοράσει αυτά τα τεμάχια γης υπό τις κανονικές συνθήκες της αγοράς (1 007 926,40 ευρώ), ούτε και έναντι της εικονικώς καθορισθείσας τιμής πωλήσεως (294 394,14 ευρώ);
               Μπορεί, συνεπώς, αυτό το μέτρο της W.V.I. (συγκεκριμένα η πώληση του τεμαχίου γης για βιομηχανική χρήση αντί της πράγματι καταβληθείσας προνομιακής τιμής) να χαρακτηρισθεί ως χρηματοοικονομικό πλεονέκτημα το οποίο αντιβαίνει στο άρθρο 87, παράγραφος 1, ΕΚ;
            
         
               3)
            
            
               Πρέπει, κατ' εφαρμογήν του άρθρου 88, παράγραφος 3, ΕΚ, να δηλωθεί στην Επιτροπή των Ευρωπαϊκών Κοινοτήτων το μέτρο αυτό και το χρηματοοικονομικό πλεονέκτημα το οποίο παρέσχε η Περιφέρεια της Φλάνδρας/η Φλαμανδική Κοινότητα;